സന്തോഷം പങ്കുവെച്ച് ബാല, ആശംസകള് നേര്ന്ന് ആരാധകരും! മലയാളികള്ക്ക് ഏറെ പ്രിയങ്കരനായ താരമാണ് ബാല. ഗായികയായ അമൃത സുരേഷിനെ വിവാഹം ചെയ്തതോടെ താരത്തിന്റെ കുടുംബ വിശേഷങ്ങള് അറിയാന് ആരാധകര്ക്ക് താല്പ്പര്യം കൂടുതല് ആയിരുന്നു. ഇവര്ക്കൊരു പെണ്കുട്ടി കൂടി ജനിച്ചതോടെ ജീവിതം മനോഹരമായി മുന്നോട്ട് പോകുകയായിരുന്നു. എന്നാല് പെട്ടന്നാണ് ബാലയും അമൃതയും തമ്മില് വേര്പിരിയുന്നുവെന്ന വാര്ത്ത പുറത്ത് വന്നത്. വെറും ഗോസിപ്പുകള് മാത്രമാണ് ഇതെന്ന് കരുതി ആദ്യം ആരാധകര് വാര്ത്ത തള്ളി കളഞ്ഞെങ്കിലും വീണ്ടും വാര്ത്തകള് വലിയ രീതിയില് പ്രചരിച്ചിരുന്നു. ഒടുവില് തങ്ങള് വേര്പിരിയാന് പോകുന്നുവെന്നും ഇരുവരും തുറന്നു പറയുകയായിരുന്നു. അടുത്തിടെ തന്റെ രണ്ടാം വിവാഹത്തെ കുറിച്ചുള്ള സൂചനകളും ബാല തുറന്ന് പറഞ്ഞിരുന്നു. ഇപ്പോഴിതാ തന്റെ മറ്റൊരു സന്തോഷവാര്ത്ത ആരാധകരുമായി പങ്കുവെക്കുകയാണ് ബാല. രജനികാന്ത് നായകനാകുന്ന അണ്ണാത്തയില് ശ്രദ്ധേയമായ വേഷത്തില് ബാലയും എത്തുന്നു എന്ന സന്തോഷവാര്ത്തയാണ് താരം ഇപ്പോള് പുറത്ത് വിട്ടിരിക്കുന്നത്. ഒരേയൊരു സൂപ്പര്സ്റ്റാര് രജനികാന്ത് ചിത്രം. ഇതിഹാസത്തിനൊപ്പം സഹകരിക്കാന് സാധിച്ചത് ഒരു ബഹുമതിയായി കാണുന്നു. അണ്ണാത്തേ ഷൂട്ടിങ്ങ് ലക്ക്നൗവില് എന്ന കുറിപ്പ് സോഷ്യല് മീഡിയയില് പങ്കുവെച്ചുകൊണ്ടാണ് ബാല തന്റെ സന്തോഷം ആരാധകരുമായി പങ്കുവെച്ചിരിക്കുന്നത്. പേട്ടയ്ക്ക് ശേഷം സണ്പിക്ച്ചേഴ്സ് നിര്മ്മിക്കുന്ന അടുത്ത രജനി ചിത്രമാണ് അണ്ണാത്തെ. ചിത്രത്തിനെ കുറിച്ചുള്ള വാര്ത്തകള് എല്ലാം പുറത്ത് വന്നിരുന്നുവെങ്കിലും ബാല ചിത്രത്തിന്റെ ഭാഗമാകുന്നു എന്ന തരത്തിലെ വാര്ത്തകള് ഒന്നും പുറത്ത് വന്നിരുന്നില്ല. എന്നാല് ഇപ്പോള് ആ സന്തോഷം ബാല തന്നെ പ്രേക്ഷകരെ അറിയിച്ചിരിക്കുകയാണ്. ചിത്രത്തിന്റെ പ്രഖ്യാപന വേള മുതല് തന്നെ വലിയ രീതിയില് ആരാധക ശ്രദ്ധ നേടിയ ചിത്രം ആയിരുന്നു അണ്ണാത്തെ. തെന്നിന്ത്യയിലെ പല മുന്നിര താരങ്ങളും ചിത്രത്തിന്റെ ഭാഗം ആകുന്നുണ്ട്. ഖുശ്ബു, മീന, കീര്ത്തി സുരേഷ്, തുടങ്ങിയവരും ചിത്രത്തിന്റെ ഭാഗമാകുന്നുണ്ട്. Related Items: Bala